ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๑๒ว่าด้วยการเลิก ยุบรวมหรือแยกบางส่วน กองทุนหมู่บ้านและชุมชนเมืองพ.ศ. ๒๕๔๙ เพื่อให้การบริหารงานกองทุนหมู่บ้านและชุมชนเมืองแห่งชาติเป็นไปโดยเหมาะสมและมีประสิทธิภาพ อาศัยอำนาจตามความในมาตรา ๑๐ มาตรา ๑๙ (๘)และมาตรา ๒๙ วรรคสอง และวรรคสามแห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗คณะกรรมการกองทุนหมู่บ้านและชุมชนเมืองแห่งชาติ จึงได้ออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการเลิก ยุบรวม หรือแยกบางส่วน กองทุนหมู่บ้านและชุมชนเมือง พ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ประธานกรรมการกองทุนหมู่บ้านและชุมชนเมืองแห่งชาติเป็นผู้รักษาการตามระเบียบนี้ข้อ๔ ในระเบียบนี้กองทุนหมู่บ้าน หมายความว่ากองทุนหมู่บ้านหรือกองทุนชุมชนเมือง แล้วแต่กรณีหมู่บ้าน หมายความว่าหมู่บ้านที่จัดตั้งขึ้นตามกฎหมายว่าด้วยลักษณะปกครองท้องที่ พ.ศ. ๒๔๕๗ชุมชนเมือง หมายความว่า ชุมชนในเทศบาลกรุงเทพมหานคร เมืองพัทยา หรือเขตพื้นที่อื่น ทั้งนี้ โดยมีขอบเขตตามหลักเกณฑ์ วิธีการและเงื่อนไขที่คณะกรรมการกำหนด หรือตามประกาศของคณะกรรมการคณะกรรมการกองทุนหมู่บ้าน หมายความว่าคณะกรรมการกองทุนหมู่บ้าน หรือคณะกรรมการกองทุนชุมชนเมือง แล้วแต่กรณีกรรมการกองทุนหมู่บ้าน หมายความว่า กรรมการในคณะกรรมการกองทุนหมู่บ้านหรือกรรมการในคณะกรรมการกองทุนชุมชนเมือง แล้วแต่กรณีสมาชิก หมายความว่า สมาชิกกองทุนหมู่บ้านหรือสมาชิกของกองทุนชุมชนเมือง แล้วแต่กรณีคณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาตินายทะเบียน หมายความว่านายทะเบียนกองทุนหมู่บ้านและชุมชนเมืองหรือบุคคลซึ่งนายทะเบียนกองทุนหมู่บ้านและชุมชนเมือง มอบอำนาจให้ทำหน้าที่แทนการดำเนินคดี หมายความว่าการฟ้องร้องดำเนินคดีกองทุน หรือคณะกรรมการกองทุนหรือสมาชิกหมวด ๑การเลิกกองทุนหมู่บ้าน ข้อ๕กองทุนหมู่บ้านย่อมเลิกด้วยเหตุหนึ่งเหตุใด ดังต่อไปนี้(๑)ที่ประชุมใหญ่ของกองทุนหมู่บ้านมีมติให้เลิก(๒)ศาลมีคำพิพากษาให้ล้มละลาย(๓)นายทะเบียนสั่งให้เลิกข้อ๖ กองทุนหมู่บ้านใดที่เลิกตาม ข้อ ๕(๑) และ (๒) กองทุนหมู่บ้านนั้นจะต้องแจ้งให้นายทะเบียนทราบภายในสามสิบวันนับแต่วันที่ประชุมใหญ่ของกองทุนหมู่บ้านมีมติให้เลิกหรือนับแต่วันที่ศาลมีคำพิพากษาให้ล้มละลายแล้วแต่กรณีกองทุนหมู่บ้านใดที่เลิกตามข้อ๕ (๓) เมื่อนายทะเบียนได้ทราบว่ากองทุนหมู่บ้านปฏิบัติเข้าข่ายตามข้อ ๗ข้อ๗นายทะเบียนมีอำนาจสั่งให้เลิกได้เมื่อปรากฏว่า(๑)กองทุนหมู่บ้านไม่สามารถดำเนินกิจการ หรือหยุดดำเนินกิจการติดต่อกันเป็นเวลาหนึ่งปีนับแต่วันที่หยุดดำเนินกิจการ(๒)กองทุนหมู่บ้านไม่ส่งสำเนางบดุลและรายงานประจำปีต่อนายทะเบียนเป็นเวลาสามปีติดต่อกัน(๓)กองทุนหมู่บ้านดำเนินการในลักษณะที่อาจเป็นเหตุให้เกิดความเสียหายแก่ กองทุนหมู่บ้าน(๔)กองทุนหมู่บ้านไม่ปฏิบัติตามเจตนารมณ์พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ นโยบาย ปรัชญา วัตถุประสงค์ ประกาศ ระเบียบ ข้อบังคับหรือคำสั่งของคณะกรรมการกองทุนหมู่บ้านและชุมชนเมืองแห่งชาติ(๕)เลิกตามมาตรา ๓๐ แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ข้อ๘ ในกรณีที่มีการเลิกกองทุนหมู่บ้านให้โอนบรรดากิจการทรัพย์สิน สิทธิและหนี้สินของกองทุนหมู่บ้านนั้นไปเป็นของกองทุนหมู่บ้านและชุมชนเมืองแห่งชาติหมวด ๒การยุบรวมกองทุนหมู่บ้าน ข้อ๙กองทุนหมู่บ้านตั้งแต่สองกองทุนอาจยุบรวมได้ด้วยเหตุใดเหตุหนึ่งดังต่อไปนี้(๑)ที่ประชุมใหญ่ของกองทุนหมู่บ้านที่เกี่ยวข้องมีมติให้ยุบรวมด้วยความสมัครใจและต้องได้รับความเห็นชอบจากนายทะเบียน(๒)นายทะเบียนสั่งให้ยุบรวมข้อ๑๐กองทุนหมู่บ้านใดที่มีความประสงค์ยุบรวมตามข้อ ๙ (๑)กองทุนหมู่บ้านที่เกี่ยวข้องจะต้องแจ้งให้นายทะเบียนทราบภายในสามสิบวัน พร้อมทั้งส่งสำเนารายงานการประชุมใหญ่นับแต่วันที่ประชุมใหญ่ของกองทุนหมู่บ้านที่เกี่ยวข้องมีมติให้ยุบรวมข้อ๑๑นายทะเบียนมีอำนาจสั่งให้ยุบรวมได้เมื่อปรากฏว่า(๑)มีการจัดตั้งกองทุนหมู่บ้านใหม่(๒)กองทุนหมู่บ้านมีจำนวนสมาชิกน้อยกว่า ๓๐ ครัวเรือน(๓)กองทุนหมู่บ้านดำเนินการในลักษณะที่อาจเป็นเหตุให้เกิดความเสียหายแก่กองทุนหมู่บ้าน(๔)กองทุนหมู่บ้านไม่ปฏิบัติตามเจตนารมณ์พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ นโยบาย ปรัชญา วัตถุประสงค์ ประกาศ ระเบียบ ข้อบังคับหรือคำสั่งของคณะกรรมการกองทุนหมู่บ้านและชุมชนเมืองแห่งชาติข้อ๑๒ในกรณีที่กองทุนหมู่บ้านใดยุบรวมกับกองทุนหมู่บ้านอื่นเพื่อจัดตั้งกองทุนหมู่บ้านใหม่หรือยุบรวมกับกองทุนหมู่บ้านอื่น ให้โอนบรรดากิจการ ทรัพย์สิน สิทธิและหนี้สินของกองทุนหมู่บ้านนั้นไปเป็นของกองทุนหมู่บ้านที่จัดตั้งใหม่หรือกองทุนหมู่บ้านที่ไปรวมแล้วแต่กรณีหมวด ๓การแยกบางส่วนกองทุนหมู่บ้าน ข้อ๑๓ กองทุนหมู่บ้านอาจแยกด้วยเหตุใดเหตุหนึ่ง ดังต่อไปนี้(๑)นายทะเบียนสั่งแยกบางส่วนได้ตามหลักเกณฑ์ วิธีการและเงื่อนไขที่นายทะเบียนกำหนด(๒)มีการเปลี่ยนแปลงเขตการปกครองท้องที่(๓)ในกรณีที่กองทุนหมู่บ้านใดแยกกองทุนหมู่บ้านบางส่วนเพื่อจัดตั้งกองทุนหมู่บ้านใหม่หรือแยกกองทุนหมู่บ้านบางส่วนเพื่อรวมกับกองทุนหมู่บ้านอื่น(๔)ที่ประชุมใหญ่ของกองทุนหมู่บ้านที่เกี่ยวข้องมีมติให้แยกบางส่วนด้วยความสมัครใจและต้องได้รับความเห็นชอบจากนายทะเบียนพร้อมทั้งพิจารณาทรัพย์สิน แบ่งแยก ทรัพย์สิน และหนี้สินของกองทุนหมู่บ้านข้อ๑๔ ให้โอนบรรดากิจการ ทรัพย์สินสิทธิ และหนี้สินของกองทุนหมู่บ้านที่แยกตามข้อ ๑๓ให้ไปเป็นของกองทุนหมู่บ้านที่จัดตั้งใหม่หรือกองทุนหมู่บ้านที่ไปรวม แล้วแต่กรณีหมวด ๔การชำระบัญชี ข้อ๑๕การชำระบัญชีกองทุนหมู่บ้านที่ล้มละลายนั้น ให้เป็นไปตามกฎหมายว่าด้วยการล้มละลายข้อ๑๖การชำระบัญชีของกองทุนหมู่บ้านที่เลิก ยุบรวม แยกบางส่วน ด้วยความสมัครใจ ให้ที่ประชุมใหญ่ของสมาชิกไม่น้อยกว่าหนึ่งในห้าของผู้เข้าร่วมประชุมตั้งผู้ชำระบัญชีและให้ดำเนินการชำระบัญชีให้แล้วเสร็จภายใน ๖๐ วันข้อ๑๗ ในกรณีที่เห็นว่ากองทุนหมู่บ้านดำเนินการในลักษณะที่อาจเป็นเหตุให้เกิดความเสียหายแก่กองทุนหมู่บ้านหรือกองทุนหมู่บ้านไม่ปฏิบัติตามเจตนารมณ์พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ นโยบาย ปรัชญา วัตถุประสงค์ ประกาศ ระเบียบ ข้อบังคับหรือคำสั่งของคณะกรรมการนายทะเบียนสั่งระงับการจ่ายเงินของกองทุนหมู่บ้านหรือให้กองทุนหมู่บ้านชดใช้หรือให้ส่งคืนเงินที่เบิกจ่ายไปแล้วโดยให้แจ้งคำสั่งเป็นหนังสือไปยังกองทุนหมู่บ้านการชำระบัญชีของกองทุนหมู่บ้านที่นายทะเบียนสั่งให้ชดใช้หรือส่งคืนเงินที่เบิกจ่ายไปแล้วตามวรรคหนึ่งหรือกองทุนหมู่บ้านที่เลิก ยุบรวม แยกบางส่วน ให้นายทะเบียนตั้งผู้ชำระบัญชีและให้ดำเนินการชำระบัญชีให้แล้วเสร็จภายใน ๖๐ วันข้อ๑๘ กรณีการดำเนินงานชำระบัญชีตามข้อ๑๖ และ ๑๗ ไม่แล้วเสร็จตามระยะเวลาที่กำหนดไว้ให้ผู้ชำระบัญชีขอขยายระยะเวลาต่อนายทะเบียนนายทะเบียนสามารถขยายเวลาได้อีกไม่เกิน ๖๐ วันข้อ๑๙ ผู้ชำระบัญชีมีอำนาจหน้าที่ ดังต่อไปนี้(๑)ดำเนินกิจการของกองทุนหมู่บ้านเท่าที่จำเป็นเพื่อระวังรักษาผลประโยชน์ของกองทุนหมู่บ้านในระหว่างที่ยังชำระบัญชีไม่เสร็จ(๒)ดำเนินกิจการของกองทุนหมู่บ้านเท่าที่จำเป็นเพื่อชำระสะสางกิจการให้เสร็จไปด้วยดี(๓)เรียกประชุมใหญ่(๔)ดำเนินการทั้งปวงเกี่ยวกับคดีแพ่งหรือคดีอาญา และประนีประนอมยอมความในเรื่องใด ๆในนามของกองทุนหมู่บ้าน หรือนายทะเบียน(๕)จำหน่ายทรัพย์สินของกองทุนหมู่บ้าน(๖)ดำเนินการอย่างอื่นเท่าที่จำเป็นเพื่อให้การชำระบัญชีเสร็จสิ้นข้อจำกัดอำนาจของผู้ชำระบัญชีอย่างใดๆ ห้ามมิให้ยกขึ้นเป็นข้อต่อสู้บุคคลภายนอกผู้กระทำการโดยสุจริตข้อ๒๐ ค่าธรรมเนียม ค่าภาระติดพันและค่าใช้จ่ายที่ต้องเสียตามสมควรในการชำระบัญชีนั้น ผู้ชำระบัญชีต้องจัดการชำระก่อนหนี้รายอื่นเมื่อได้ชำระหนี้ของกองทุนแล้วถ้ามีทรัพย์สินเหลืออยู่เท่าใดให้ผู้ชำระบัญชีไปชำระคืนให้ตามลำดับดังนี้(๑)เงินกองทุนหมู่บ้าน(๒)เงินสัจจะ หุ้นและเงินอื่น ๆ ของสมาชิก(๓)เงินกู้ยืมจากสถาบันการเงินข้อ๒๑ถ้าเจ้าหนี้คนใดมิได้ทวงถามให้ชำระหนี้ผู้ชำระบัญชีต้องวางเงินสำหรับจำนวนนั้นไว้ต่อนายทะเบียนเพื่อประโยชน์แก่เจ้าหนี้และให้ผู้ชำระบัญชีมีหนังสือแจ้งกำหนดวางเงินไปยังเจ้าหนี้โดยไม่ชักช้าถ้าเจ้าหนี้ไม่รับเงินจนพ้นกำหนดสองปีนับแต่วันที่ผู้ชำระบัญชีวางเงินไว้ต่อนายทะเบียนเจ้าหนี้ย่อมขาดสิทธิในเงินจำนวนนั้นและให้นายทะเบียนจัดส่งเป็นรายได้ของกองทุนหมู่บ้านและชุมชนเมืองแห่งชาติให้เสร็จภายในเวลาอันสมควรข้อ๒๒ให้ผู้ชำระบัญชีเสนอรายงานต่อนายทะเบียนทุกเดือนแต่ไม่เกินระยะเวลาที่กำหนดไว้ถ้าปรากฏข้อบกพร่องในการชำระบัญชีนายทะเบียนมีอำนาจสั่งให้ผู้ชำระบัญชีแก้ไขข้อบกพร่องและรายงานต่อนายทะเบียนภายในเวลาที่กำหนดข้อ๒๓เมื่อได้ชำระบัญชีของกองทุนหมู่บ้านและชุมชนเมืองเสร็จแล้วให้ผู้ชำระบัญชีทำรายงานการชำระบัญชี แสดงว่าได้ดำเนินการปิดบัญชีและจัดการทรัพย์สินของกองทุนไปอย่างใดรวมทั้งค่าใช้จ่ายในการชำระบัญชีและจำนวนทรัพย์สินที่จ่ายตามข้อ ๒๐เสนอต่อผู้สอบบัญชีเมื่อผู้สอบบัญชีตรวจสอบและรับรองบัญชีที่ชำระแล้วให้ผู้ชำระบัญชีเสนอต่อนายทะเบียนภายในสามสิบวันนับแต่วันที่ผู้สอบบัญชีรับรองบัญชีที่ชำระนั้นนายทะเบียนเห็นชอบด้วยแล้วให้ถือว่าเป็นที่สุดแห่งการชำระบัญชีและให้นายทะเบียนถอนชื่อกองทุนหมู่บ้านออกจากทะเบียนข้อ๒๔เมื่อนายทะเบียนให้ความเห็นชอบในการชำระบัญชีตามข้อ ๒๓ แล้วให้ผู้ชำระบัญชีมอบบรรดาสมุดบัญชีและเอกสารที่เกี่ยวข้องของกองทุนหมู่บ้านและชุมชนเมืองที่ได้ชำระบัญชีเสร็จแล้วนั้นแก่นายทะเบียนภายในสามสิบวันนับแต่วันที่นายทะเบียนให้ความเห็นชอบให้นายทะเบียนรักษาสมุดบัญชีและเอกสารที่ได้รับไว้เป็นเวลาสองปีนับแต่วันที่ถอนชื่อกองทุนหมู่บ้านนั้นออกจากทะเบียนสมุดบัญชีและเอกสารตามวรรคหนึ่งให้ผู้มีส่วนได้เสียดูได้โดยไม่ต้องเสียค่าธรรมเนียมวรรคสี่(เพิกถอน)[๒]หมวด ๕การดำเนินคดี ข้อ๒๕เมื่อกองทุนหมู่บ้านใดนายทะเบียนสั่งให้ชดใช้หรือส่งคืนเงินที่เบิกจ่ายไปแล้วตามข้อ๑๗ วรรคหนึ่ง หรือ เลิก ยุบรวม แยกบางส่วนให้คณะกรรมการกองทุนหมู่บ้านคืนเงินที่ได้รับจัดสรรจากรัฐ หากคืนไม่ได้นายทะเบียนมีสิทธิเรียกร้องเงินคืนข้อ๒๖กรณีกองทุนหมู่บ้านใดนายทะเบียนสั่งให้ชดใช้หรือส่งคืนเงินที่เบิกจ่ายไปแล้วตามข้อ๑๗ วรรคหนึ่ง หรือ เลิก ยุบรวม แยกบางส่วน เมื่อชำระบัญชีเสร็จแล้วมีหนี้ค้างอยู่กับกองทุน คณะกรรมการหรือสมาชิก ให้นายทะเบียนมีอำนาจเรียกเงินคืนได้ทั้งนี้ค่าใช้จ่ายในการดำเนินคดี ค่าธรรมเนียมให้เป็นไปตามหลักเกณฑ์และวิธีการและเงื่อนไขที่นายทะเบียนกำหนดหมวด ๖การอุทธรณ์ ข้อ๒๗ในกรณีกองทุนหมู่บ้านที่นายทะเบียนสั่งให้ชดใช้หรือส่งคืนเงินที่เบิกจ่ายไปแล้วตามข้อ๑๗ วรรคหนึ่ง หรือ กองทุนหมู่บ้านที่ถูกสั่งให้เลิก ยุบรวม แยกบางส่วนมีสิทธิอุทธรณ์ต่อคณะกรรมการกองทุนหมู่บ้านและชุมชนเมืองแห่งชาติโดยทำเป็นหนังสือยื่นต่อนายทะเบียนภายใน ๖๐ วัน นับแต่วันที่ได้รับคำสั่งและให้นายทะเบียนส่งคำอุทธรณ์ต่อไปยังคณะกรรมการกองทุนหมู่บ้านและชุมชนเมืองแห่งชาติโดยไม่ชักช้าคำวินิจฉัยของคณะกรรมการกองทุนหมู่บ้านและชุมชนเมืองแห่งชาติให้ถือเป็นที่สุดประกาศ ณ วันที่ ๘กันยายน พ.ศ. ๒๕๔๙สุวิทย์ คุณกิตติประธานกรรมการกองทุนหมู่บ้านและชุมชนเมืองแห่งชาติประกาศสำนักงานศาลปกครองเรื่อง ศาลปกครองพิพากษาถึงที่สุดให้เพิกถอนกฎ[๓]ปณตภร/จัดทำ๑๔ กุมภาพันธ์ ๒๕๕๕จุฑามาศ/ปรับปรุง๑๙ ตุลาคม ๒๕๕๙[๑] ราชกิจจานุเบกษา เล่ม ๑๒๓/ตอนพิเศษ ๑๐๕ ง/หน้า ๑๒/๖ ตุลาคม ๒๕๔๙[๒] ข้อ ๒๔ วรรคสี่ เพิกถอนโดยคำพิพากษาของศาลปกครองเชียงใหม่ คดีหมายเลขแดงที่๓๐๙/๒๕๕๔[๓] ราชกิจจานุเบกษา เล่ม ๑๒๙/ตอนที่ ๑๓ ก/หน้า ๑๒/๓ กุมภาพันธ์ ๒๕๕๕